***III Profesionālās tālākizglītības programmas - 3. kvalifikācijas līmenis***

**Remontatslēdznieks**

***Profesionālās darbības pamatuzdevumi***

Remontatslēdznieks veic:

* iekārtu, mezglu, mehānismu demontāžu, remontu (tekošo, vidējo un kapitālo), montāžu, regulēšanu un pārbaudi;
* apstrādā detaļas un nodrošina apstrādātās virsmas kvalitāti.

***Darba apstākļi***

Remontatslēdznieks darbā lieto eļļas un smērvielas, darbavietā mēdz būt putekļi un troksnis. Darbs galvenokārt ir telpās, taču apstākļi tajās ir atkarīgi no uzņēmuma un nozares, kur viņš strādā. Piemēram, strādājot metālapstrādes uzņēmumā, jāpievērš uzmanība arodslimību profilaksei, jo metāla putekļu dēļ var rasties alerģija.

***Darba iespējas***

Remontatslēdznieks strādā metālapstrādes, mašīnbūves, kokapstrādes uzņēmumos, dažādās ražotnēs, autoservisā; var strādāt arī kā pašnodarbinātā persona.

***Profesionāli svarīgas īpašības un prasmes:***

* precizitāte, rūpīgums;
* neatlaidība, izturība;
* prasme strādāt ar kontroles un mērinstrumentiem;
* spēja atšķirt un prast pielietot metāla markas;
* prasme lasīt rasējumus, sastādīt detaļu skices;
* strādāt ar metālapstrādes palīgierīcēm un pamatdarbgaldiem;
* prasme plānot un organizēt savu darbu, strādāt gan individuāli, gan komandā.